Veľké emocionálne stresy v 7. týždni tehotenstva: Riziko pre vývoj plodu?
Dobrý deň, som v 7.tyzdni tehotenstva, môže mi veľké rozčulenie počas celého dňa spôsobiť potrat?
Dobrý deň.
Ďakujeme za Vašu otázku.
Jednorazové silné rozčúlenie alebo plač (napr. kvôli hádke, pracovnému stresu, strachu) neohrozuje priamo plod a zvyčajne nevyvoláva potrat, najmä ak nemáte inú rizikovú diagnózu. Chronický a dlhodobý stres však môže zvyšovať riziko komplikácií (napr. predčasného pôrodu v neskorších štádiách tehotenstva, vysokého tlaku, nespavosti). Ak však máte napriek tomu obavy, odporúčam konzultovať danú situáciu taktiež s gynekológom, ktorý zváži ďalší postup.
Prajem pekný zvyšok dňa.
S pozdravom
Mgr. Barbora Bičanovská